Duranne 'u viagge luènghe verse le terre de le Iapige, Falande, vagnate da le lacrime d'a mugghiere Ehtra ca sus a jidde stave sveglie e ca tène 'u nome ca in greche signifeche ""ciele serene"", capìe ca l'oracole s'avere avverate, e accumenzò a fondà 'a cetata soje ca le diede 'u nome de Saturo, località ca angore osce a die esiste a quacche chilometre da Tarde, addò se iacchie 'na zone archeologgeche 'mbortande assaije.

Nonostande stù fatte, 'u Council on Tall Buildings and Urban Habitat (CTBUH) (""Conziglie pè le edifie ìrte e l'habitat urbane""), non ge l'hagghie recanosciute cumme edifice cchiù ìrte d'u munne fine a 'u soje combletamende, remannate da ottommre 2008 a scennare 2010.

Cumme Rome 'n precedenze, Bisanzie spicce cadde jndre 'nu periode de difficoltà, causate jndre 'na granna parte d'a crescite de l'aristocrazie terriere, ca mise 'n crise 'u sisteme de le themata. Frondeggiande le soje vècchie nemiche, 'u Sacre Romane 'Mbere e 'u Califfate abbaside, avrebbe potute repigghià, me jndr'ô stesse timbe nuève 'nvasure trasèrene sus 'a scene, ca tenèvene picche motive pè respettà 'a soje reputazione - le Normanne, ca pigghiarene l'Itaglie, e le turche Selgiuchide, ca erene prengepalmende 'nderessate jndr'à battagghie condre l'Egitte, me facerene comungue de le mosse jndr'à l'Asie Minore, 'a prengepale aree de reclutamende de le armate bizandine. Cu 'a sconfitte a Manzikert de le 'Mberatore Romano IV jndr'ô 1071 da parte de Alp Arslan, Sultane de le Selgiuchide, assaje de quèdde provinge fùrene perse. 'U scucchiámende finale 'mbrà Chiese cattoliche e Chiese ortodosse se verifeche pure jedde jndre quiste periode, cu 'a lòre pronde scomuniche jndr'ô 1054.

Jndr'à 'u 1983 'a XVII Conferenze generale de pise e mesure definì 'u metre cumme 'a distanze percorse da 'a luce jndr'à 'u vacande jndr'à 1/299 792 458 de seconde (cioè, 'a velocità d'a luce jndr'à 'u vacande avène definite essere 299 792 458 metre a 'u seconde). Siccome ca se ritiene ca 'a velocità d'a luce jndr'à 'u vacande jè 'a stesse a tutte le vanne, sta definizione jè cchiù universale d'a definizione basate sus 'a mesurazione d'a circonferenze d'a Terra o d'a lunghezze de 'na specifiche barre de metalle e 'u metre cambione pò essere reprodotto fedelmende in ogne labboratorie appositamende attrezzate. L'otre vandagge jè ca pò (in teorie) essere mesurate cu precisione superiore rispette a 'a circonferenze terrestre o a 'a distanze 'mbrà doje linèe.

'U tamburre ca tène 'a cupole ha state affrescate cu sette rappresendazziune de le miracole d'u sande; sus a 'u late sinistre 'u sande abbevesce 'n'operaije, 'nu piccinne purtate 'mbrazze da 'a mamese, 'nu cecate ca 'ndruche arrete duranne 'u battezze. A destre, san Catavete preje sus a 'u sepolcre e ave l'ordine de scè a Tarde, 'na pastorelle le indichesce 'a vie e pigghie 'a vôsce, 'na piccinnodde cu 'u diaule 'nguèrpe se libbere da 'u diaule bacianne 'u sepolcre d'u sande.